phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมสีย้อมสังเคราะห์: สีแอซิดต้องเป็นไปตามมาตรฐานพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๒๙ มิถุนายน พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมสีย้อมสังเคราะห์ :สีแอซิดต้องเป็นไปตามมาตรฐาน และได้ดำเนินการตามความในมาตรา ๑๘แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้วอาศัยอำนาจตามความในมาตรา ๒๒ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ และมาตรา ๑๗ แห่งพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดให้ผลิตภัณฑ์อุตสาหกรรมสีย้อมสังเคราะห์ :สีแอซิดต้องเป็นไปตามมาตรฐาน พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสองร้อยเจ็ดสิบวันนับแต่วันประกาศในราชกิจจานุเบกษาเป็นต้นไปมาตรา ๓ ผลิตภัณฑ์อุตสาหกรรมสีย้อมสังเคราะห์: สีแอซิดต้องเป็นไปตามมาตรฐานเลขที่ มอก. ๒๕๓๒-๒๕๕๖ ตามประกาศกระทรวงอุตสาหกรรมฉบับที่ ๔๓๔๒ (พ.ศ. ๒๕๕๔) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมสีย้อมสังเคราะห์ : สีแอซิดลงวันที่ ๔ พฤษภาคม พ.ศ. ๒๕๕๔ ซึ่งแก้ไขเพิ่มเติมโดยประกาศกระทรวงอุตสาหกรรมฉบับที่ ๔๕๔๓ (พ.ศ. ๒๕๕๖) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง แก้ไขมาตรฐานผลิตภัณฑ์อุตสาหกรรมสีย้อมสังเคราะห์ : สีแอซิด ลงวันที่๒๓ เมษายน พ.ศ. ๒๕๕๖มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากผลิตภัณฑ์อุตสาหกรรมสีย้อมสังเคราะห์ที่ใช้ย้อมและพิมพ์บางประเภททั้งที่ผลิตภายในประเทศและนำเข้าจากต่างประเทศมีการแตกตัวระหว่างการใช้งานและก่อให้เกิดสารแอโรเมติกแอมีนที่เป็นอันตรายต่อสุขภาพจำเป็นต้องควบคุมคุณภาพผลิตภัณฑ์ดังกล่าวเพื่อความปลอดภัยและป้องกันอันตรายอันจะเกิดแก่สุขภาพอนามัยของประชาชนในการนี้ได้มีประกาศกระทรวงอุตสาหกรรม ฉบับที่ ๔๓๔๒ (พ.ศ. ๒๕๕๔)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมสีย้อมสังเคราะห์ : สีแอซิด ลงวันที่ ๔ พฤษภาคม พ.ศ.๒๕๕๔ ซึ่งแก้ไขเพิ่มเติมโดยประกาศกระทรวงอุตสาหกรรม ฉบับที่ ๔๕๔๓ (พ.ศ. ๒๕๕๖)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง แก้ไขมาตรฐานผลิตภัณฑ์อุตสาหกรรมสีย้อมสังเคราะห์: สีแอซิด ลงวันที่ ๒๓ เมษายน พ.ศ. ๒๕๕๖และได้มีการดำเนินการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรกำหนดให้ผลิตภัณฑ์อุตสาหกรรมสีย้อมสังเคราะห์ : สีแอซิดต้องเป็นไปตามมาตรฐานจึงจำเป็นต้องตราพระราชกฤษฎีกานี้ปริยานุช/ผู้จัดทำ๗ กรกฎาคม ๒๕๕๘นุสรา/ผู้ตรวจ๒๗ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๕๗ ก/หน้า ๒๒/๓ กรกฎาคม ๒๕๕๘
พระราชบัญญัติเครื่องแบบตำรวจ (ฉบับที่ 3) พุทธศักราช 2483พระราชบัญญัติ เครื่องแบบตำรวจ (ฉบับที่ ๓) พุทธศักราช ๒๔๘๓ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. พิชเยนทรโยธิน ตราไว้ ณ วันที่ ๒๐ ธันวาคม พุทธศักราช ๒๔๘๓ เป็นปีที่ ๗ ในรัชกาลปัจจุบันโดยที่สภาผู้แทนราษฎรลงมติว่า สมควรแก้ไขเพิ่มเติมพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒) จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้ให้เรียกว่า "พระราชบัญญัติเครื่องแบบตำรวจ (ฉบับที่ ๓) พุทธศักราช ๒๔๘๓"มาตรา 2 มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๖ แห่งพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒) และให้ใช้ความต่อไปนี้แทน "มาตรา ๖ ผู้ใดแต่งเครื่องแบบตำรวจตามพระราชบัญญัตินี้ หรือแต่งเครื่องแบบตำรวจที่ตำรวจยังคงใช้ในราชการอยู่โดยไม่มีสิทธิจะแต่งได้โดยชอบด้วยกฎหมายมาตรา 3 ผู้นั้นมีความผิดต้องระวางโทษจำคุกตั้งแต่สามเดือนถึงห้าปี ผู้ใดแต่งเครื่องแบบตำรวจดังเช่นกล่าวมาในวรรคก่อนภายในเขตซึ่งได้ประกาศใช้กฎอัยการศึกก็ดี หรือในเวลาบ้านเมืองมีเหตุฉุกเฉินก็ดี หรือเพื่อกระทำความผิดในทางอาญาก็ดี ผู้นั้นมีความผิดต้องระวางโทษจำคุกตั้งแต่หนึ่งปีถึงสิบปี"มาตรา 4 มาตรา ๔ ให้เพิ่มความต่อไปนี้เป็นมาตรา ๖ ทวิ แห่งพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒) "มาตรา ๖ ทวิ ผู้ใดแต่งกายโดยใช้เครื่องแต่งกายคล้ายเครื่องแบบตำรวจตามพระราชบัญญัตินี้ หรือคล้ายเครื่องแบบตำรวจที่ตำรวจยังคงใช้ในราชการอยู่ อันอาจนำความดูหมิ่นเกลียดชังมาตรา 4 หรือความเสื่อมเสียมาสู่ราชการตำรวจก็ดี อันอาจทำให้บุคคลอื่นหลงเชื่อว่าเป็นตำรวจก็ดี ผู้นั้นมีความผิดต้องระวางโทษปรับไม่เกินสองร้อยบาท และถ้าการกระทำเช่นว่านี้ ได้กระทำภายในเขตซึ่งได้ประกาศใช้กฎอัยการศึกก็ดี หรือในเวลาบ้านเมืองมีเหตุฉุกเฉินก็ดี หรือเพื่อกระทำความผิดในทางอาญาก็ดีมาตรา 4 ผู้นั้นมีความผิดต้องระวางโทษจำคุกตั้งแต่หนึ่งปีถึงสิบปี"มาตรา 5 มาตรา ๕ ให้รัฐมนตรีว่าการกระทรวงมหาดไทยรักษาการให้เป็นไปตามพระราชบัญญัตินี้ผู้รับสนองพระบรมราชโองการ พิบูลสงคราม นายกรัฐมนตรี
พระราชบัญญัติเหรียญรัตนาภรณ์ รัชกาลที่ 8 พุทธศักราช 2480พระราชบัญญัติ เหรียญรัตนาภรณ์ รัชกาลที่ ๘ พุทธศักราช ๒๔๘๐ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา เจ้าพระยายมราช พล. อ. เจ้าพระยาพิชเยนทรโยธิน ตราไว้ ณ วันที่ ๑๔ สิงหาคม พุทธศักราช ๒๔๘๐ เป็นปีที่ ๔ ในรัชกาลปัจจุบันโดยที่สภาผู้แทนราษฎรลงมติว่า สมควรจะสร้างเหรียญรัตนาภรณ์รัชกาลปัจจุบันขึ้นไว้พระราชทานเป็นส่วนพระองค์พระมหากษัตริย์ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้ให้เรียกว่า "พระราชบัญญัติเหรียญรัตนาภรณ์รัชกาลที่ ๘ พุทธศักราช ๒๔๘๐"มาตรา 2 มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ลักษณะแห่งเหรียญรัตนาภรณ์ตามพระราชบัญญัตินี้ให้มีอักษรพระบรมนามาภิไธย อ.ป.ร. อยู่ในขอบวงกลมซึ่งมีรัศมีมีหูสำหรับร้อยแพรแถบข้างบน ทำด้วยทองคำ เงิน และเงินขัดเงายักเยื้องไว้อย่างต่างกัน มีลำดับเป็น ๕ ชั้น ดังนี้ ชั้นที่ ๑ เรือนเงินประดับเพชรทั้งดวง หูทองคำ ชั้นที่ ๒มาตรา 3 อักษรพระบรมนามาภิไธยทองคำลงยาแดง ขอบเรือนเงินประดับเพชร หูทองคำ ชั้นที่ ๓ อักษรพระบรมนามาภิไธยทองคำลงยาแดง ขอบเพชรสร่งเงิน หูทองคำ ชั้นที่ ๔ อักษรพระบรมนามาภิไธยทองคำ ขอบเพชรสร่งเงิน หูเงิน กาไหล่ทอง ชั้นที่ ๕ อักษรพระบรมนามาภิไธยเงิน ขอบเพชรสร่งเงิน หูเงิน กาไหล่ทอง ให้มีแพรแถบพื้นสีเหลืองมาตรา 3 มีริ้วแดง ๒ ข้าง กว้าง ๒๓ มิลลิเมตร สอดร้อยหูเหมือนกันทั้ง ๕ ชั้น สำหรับพระราชทานสตรีผูกเป็นรูปแมลงปอ สำหรับพระราชทานบุรุษไม่ผูก ใช้กลัดอกเสื้อมาตรา 4 มาตรา ๔ เหรียญนี้พระมหากษัตริย์จะพระราชทานแก่ผู้ใด แล้วแต่จะทรงพระราชดำริเห็นสมควรโดยพระมหากรุณา มีประกาศนียบัตรลงลายพระราชหัตถเลขาประทับพระราชลัญฉกรเป็นสำคัญกำกับไว้ด้วย ผู้ซึ่งได้รับพระราชทานเหรียญชั้นใด จะเขียนหมายย่อไว้ท้ายชื่อก็ให้เขียนหมายเหรียญชั้นนั้น ดังนี้ ชั้นที่ ๑ หมาย อ.ป.ร. ๑ ชั้นที่มาตรา 4 ๒ หมาย อ.ป.ร. ๒ ชั้นที่ ๓ หมาย อ.ป.ร. ๓ ชั้นที่ ๔ หมาย อ.ป.ร. ๔ ชั้นที่ ๕ หมาย อ.ป.ร. ๕มาตรา 5 มาตรา ๕ เหรียญนี้พระราชทานเป็นของส่วนพระองค์ จะต้องส่งคืนแต่ดวงเดิมเมื่อได้รับพระราชทานดวงใหม่เลื่อนเป็นชั้นสูงขึ้นไป ดวงที่ได้รับพระราชทานประจำตัวนั้นทรงพระกรุณาโปรดเกล้าฯ พระราชทานเป็นสิทธิ์ แม้ผู้ซึ่งได้รับพระราชทานล่วงลับไปแล้วมาตรา 5 ก็ให้ตกทอดเป็นมรดกแก่ทายาทเพื่อจะได้เก็บไว้เป็นที่ระลึกในวงศ์ตระกูลสืบไป หากว่าทายาทมีปรารถนาจะเชิดชูเกียรติคุณจะเอาแต่ดวงเหรียญร้อยสร้อยสวมคอก็พระราชทานพระบรมราชานุญาตให้สวมได้ แต่จะร้อยแพรแถบเอาไปใช้ประดับไม่ได้มาตรา 6 มาตรา ๖ ให้นายกรัฐมนตรีมีหน้าที่รักษาการให้เป็นไปตามพระราชบัญญัตินี้ผู้รับสนองพระบรมราชโองการพ.อ. พหลพลพยุหเสนานายกรัฐมนตรี
ประกาศกระทรวงอุตสาหกรรมฉบับที่ 4660 (พ.ศ. 2557)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมดวงโคมไฟฟ้าฝัง-------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ดวงโคมไฟฟ้าฝัง มาตรฐานเลขที่ มอก. 903 - 2532 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 1572 (พ.ศ. 2532) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม ดวงโคมไฟฟ้าฝัง ลงวันที่ 25 ธันวาคม พ.ศ. 2532 และออกประกาศกําหนดมาตรฐานผลิตภัณฑ์อุตสาหกรรม ดวงโคมไฟฟ้าฝัง มาตรฐานเลขที่ มอก. 902 เล่ม 2 (2) - 2557 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 90 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 10 พฤศจิกายน พ.ศ. 2557 จักรมณฑ์ ผาสุกวนิชรัฐมนตรีว่าการกระทรวงอุตสาหกรรม
กฎกระทรวงกฎกระทรวงฉบับที่๒๓ (พ.ศ.๒๕๔๐)ออกตามความในพระราชบัญญัติเครื่องแบบตำรวจพุทธศักราช๒๔๗๗ (ฉบับที่ ๒)-------------- อาศัยอำนาจตามความในมาตรา๕ และมาตรา ๗ แห่งพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ ให้ยกเลิกความใน (ก) ของข้อ ๒๒(๑)แห่งกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗(ฉบับที่ ๒) และให้ใช้ความต่อไปนี้แทน (ก)หมวกแก๊ปทรงอ่อนพับปีกสีกากี หรือหมวกหนีบสีกากี ข้อ๒ ให้ยกเลิกความใน (ก) ของข้อ ๒๒(๒)แห่งกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗(ฉบับที่ ๒) และให้ใช้ความต่อไปนี้แทน (ก)หมวกแก๊ปทรงอ่อนพับปีกสีกากี หรือหมวกหนีบสีกากี ข้อ๓ ให้ยกเลิกความในข้อ ๒๕แห่งกฎกระทรวง ฉบับที่ ๑๗(พ.ศ.๒๕๒๕) ออกตามความในพระราชบัญญัติเครื่องแบบตำรวจ พุทธศักราช ๒๔๗๗(ฉบับที่๒) ซึ่งแก้ไขเพิ่มเติมโดยกฎกระทรวง ฉบับที่ ๒๐ (พ.ศ.๒๕๓๖)ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)และให้ใช้ความต่อไปนี้แทน ข้อ๒๕ หมวกมี ๗ แบบ คือ (๑)หมวกแก๊ปทรงอ่อนพับปีกสีกากี มีปีกโดยรอบพอสมควร ด้านข้างทั้งสองพับขึ้นเล็กน้อยกึ่งกลางด้านหน้าหมวกมีตราหน้าหมวกโลหะสีเงินขนาดใหญ่ดุนเป็นรูปตราแผ่นดินมีอักษร พิทักษ์สันติราษฎร์อยู่ใต้รูปแผ่นดินมีสายรัดคางทำด้วยหนังหรือวัตถุเทียมหนังสีดำ ติดดุมโลหะสีเงิน ขนาดเล็กปลายสายข้างละ ๑ ดุมมีผ้าพันหมวกเช่นเดียวกับผ้าพันหมวกตำรวจชาย สำหรับตำรวจชั้นสัญญาบัตรหญิงยศพันตำรวจเอกและยศนายพลตำรวจ ให้มีรูปช่อชัยพฤกษ์ข้างตราหน้าหมวกทั้งสองข้างปักด้วยดิ้นเงินหรือทำด้วยวัตถุเทียมดิ้นเงินข้างละ ๑ แถว และ ๒ แถว ตามลำดับ (๒)หมวกแก๊ปทรงอ่อนพับปีกสีขาว มีลักษณะเช่นเดียวกับหมวกแก๊ปทรงอ่อนพับปีกสีกากี แต่ใช้สายรัดคางทำด้วยดิ้นเงิน (๓)หมวกแก๊ปทรงอ่อนพับปีกสีดำ มีลักษณะเช่นเดียวกับหมวกแก๊ปทรงอ่อนพับปีกสีกากี (๔)หมวกแก๊ปทรงอ่อนสีกากีหรือสีกากีแกมเขียว มีตราหน้าหมวกขนาดเล็ก ทำด้วยโลหะสีเงินดุนเป็นรูปตราแผ่นดิน มีอักษร พิทักษ์สันติราษฎร์อยู่ใต้รูปตราแผ่นดิน (๕)หมวกปีกสีกากีแกมเขียว มีตราหน้าหมวกขนาดเล็กทำด้วยโลหะสีเงินหรือปักด้วยด้ายหรือไหมสีขาวหรือสีดำที่ด้านหน้าของหมวก (๖)หมวกทรงอ่อนสักหลาดสีดำหรือสีเขียว มีอาร์มรองรับตราหน้าหมวกขนาดเล็กทำด้วยโลหะสีเงินปักด้วยด้ายหรือไหมสีขาวสำหรับหน่วยพลร่มใช้อาร์มทำด้วยผ้าสีเลือดหมู หน่วยตำรวจตระเวนชายแดนใช้อาร์มทำด้วยผ้าสีเขียวและหน่วยป้องกันและปราบปรามจราจลของตำรวจนครบาล ยกเว้นแผนกธุรการใช้อาร์มทำด้วยผ้าสีเหลือง (๗)หมวกหนีบสีกากี มีสาบโดยรอบป้ายเฉียงจากทางด้านหน้าลงไปทางซ้ายรูปหมวกตัดเรียวโค้งตามศรีษะและด้านซ้ายเหนือขอบหมวกห่างจากมุมพับด้านหน้า ๔ เซนติเมตร มีตราหน้าหมวกขนาดเล็กขอบหมวกด้านบนมีลักษณะเช่นเดียวกับของหมวกด้านบนของตำรวจชาย ให้ไว้ ณวันที่ ๒๐ ตุลาคม พ.ศ. ๒๕๔๐ เสนาะ เทียนทอง รัฐมนตรีว่าการกระทรวงมหาดไทย+------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗ (ฉบับที่ ๒)มิได้กำหนดลักษณะของหมวกแก๊ปทรงอ่อนพับปีกของตำรวจชั้นสัญญาบัตรหญิงยศนายพลตำรวจและมิได้กำหนดหมวกปีกของตำรวจหญิงไว้สมควรกำหนดลักษณะของหมวกดังกล่าวเพื่อความสมบูรณ์ของเครื่องแบบตำรวจหญิงนอกจากนี้สมควรกำหนดใช้หมวกหนีบของตำรวจหญิงที่กำหนดขึ้นใหม่กับเครื่องแบบตำรวจหญิงชนิดเครื่องแบบปกติเสื้อนอกคอปกสีกากีและเครื่องแบบปกติเสื้อเชิ้ตคอพับสีกากีจึงจำเป็นต้องออกกฎกระทรวงนี้ พรพิมล/พิมพ์ ๒๔ก.ค ๒๕๔๔
ประกาศกระทรวงอุตสาหกรรมฉบับที่ 3683 (พ.ศ. 2550)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมสารผสมยาง - คาร์บอนแบล็ก - การหาพื้นที่ผิวเฉพาะโดยวิธีการดูดซับไนโตรเจนเล่ม 2 วิธีการมัลติพอยท์บีอีที-----------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรมสารผสมยาง - คาร์บอนแบล็ก - การหาพื้นที่ผิวเฉพาะโดยวิธีการดูดซับไนโตรเจน เล่ม 2 วิธีการมัลติพอยท์บีอีที มาตรฐานเลขที่ มอก. 1710 เล่ม 2 - 2541 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2982 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมสารผสมยาง - คาร์บอนแบล็ก - การหาพื้นที่ผิวเฉพาะโดยวิธีการดูดซับไนโตรเจน เล่ม 2 วิธีการมัลติพอยท์บีอีที ลงวันที่ 31 ตุลาคม พ.ศ. 2544 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 2 กุมภาพันธ์ พ.ศ. 2550 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
กฎกระทรวงกฎกระทรวงขยายระยะเวลาการใช้บังคับผังเมืองรวมเมืองนครศรีธรรมราชพ.ศ. ๒๕๔๔[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๒๒๑ (พ.ศ.๒๕๓๘) ออกตามความในพระราชบัญญัติการผังเมือง พ.ศ. ๒๕๑๘ซึ่งได้ขยายระยะเวลาการใช้บังคับมาครั้งหนึ่งแล้วโดยกฎกระทรวง ฉบับที่ ๔๕๖ (พ.ศ.๒๕๔๓) ออกตามความในพระราชบัญญัติการผังเมือง พ.ศ. ๒๕๑๘ต่อไปเป็นครั้งที่สองมีกำหนดหนึ่งปี ทั้งนี้ ตั้งแต่วันที่ ๑๙ กรกฎาคม พ.ศ. ๒๕๔๔เป็นต้นไปให้ไว้ ณ วันที่ ๕ มิถุนายน พ.ศ. ๒๕๔๔สมบัติ อุทัยสางรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลปากพูน ตำบลท่าซัก ตำบลนาเคียนตำบลท่าวัง ตำบลปากนคร ตำบลโพธิ์เสด็จ ตำบลคลัง ตำบลในเมือง ตำบลมะม่วงสองต้นตำบลท่าเรือ อำเภอเมืองนครศรีธรรมราช และตำบลนาสาร ตำบลช้างซ้าย อำเภอพระพรหมซึ่งเดิมคือ กิ่งอำเภอพระพรหม อำเภอเมืองนครศรีธรรมราช จังหวัดนครศรีธรรมราชซึ่งกฎกระทรวง ฉบับที่ ๒๒๑ (พ.ศ. ๒๕๓๘) ออกตามความในพระราชบัญญัติการผังเมือง พ.ศ.๒๕๑๘ กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไป และได้เคยขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วโดยกฎกระทรวงฉบับที่ ๔๕๖ (พ.ศ. ๒๕๔๓)ฯแต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงฉบับที่ ๒๒๑ (พ.ศ. ๒๕๓๘)ฯ เป็นครั้งที่สองอีกหนึ่งปี และเนื่องจากมาตรา ๒๖ วรรคหกแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้อัมพิกา/แก้ไข๓/๙/๔๔[ตรวจถูกต้อง]๑๔/๐๙/๒๕๔๔สุกัญญา/แก้ไข๒๕ สิงหาคม ๒๕๕๑[๑] ราชกิจจานุเบกษาเล่ม ๑๑๘/ตอนที่ ๓๖ ก/หน้า ๓/๖ มิถุนายน ๒๕๔๔
กฎกระทรวง ฉบับที่ 160 (พ.ศ. 2543) ออกตามความในพระราชบัญญัติเงินตรา พ.ศ. 2501กฎกระทรวง ฉบับที่ ๑๖๐ (พ.ศ. ๒๕๔๓) ออกตามความในพระราชบัญญัติเงินตรา พ.ศ. ๒๕๐๑อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์ที่ระลึก เนื่องในโอกาสครบ ๘๐ ปี กระทรวงพาณิชย์ ในวันที่ ๒๐ สิงหาคม ๒๕๔๓ ตามบัญชีท้ายกฎกระทรวงนี้ให้ไว้ ณ วันที่ ๕ กรกฎาคม พ.ศ. ๒๕๔๓ ธารินทร์ นิมมานเหมินท์ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำเหรียญกษาปณ์โลหะสองสี (สีขาวและสีทอง) ราคาสิบบาท หนึ่งชนิด ออกใช้เพื่อเป็นที่ระลึกเนื่องในโอกาสครบ ๘๐ ปี กระทรวงพาณิชย์ ในวันที่ ๒๐ สิงหาคม ๒๕๔๓ จึงจำเป็นต้องออกกฎกระทรวงนี้
ประกาศคณะกรรมการประมงประจำจังหวัดชัยภูมิประกาศคณะกรรมการประมงประจำจังหวัดชัยภูมิเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.พ.ศ. ๒๕๕๙ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงกุ้งก้ามแดง หรือกุ้งเครย์ฟิช Procambarus clarkia หรือ Cherax spp. เป็นกิจการการเพาะเลี้ยงสัตว์น้ำควบคุมและความในมาตรา ๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดชัยภูมิออกประกาศไว้ดังต่อไปนี้ข้อ๑ ให้เขตท้องที่จังหวัดชัยภูมิเป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๖ตุลาคม พ.ศ. ๒๕๕๙ชูศักดิ์ ตรีสารผู้ว่าราชการจังหวัดชัยภูมิประธานกรรมการประมงประจำจังหวัดชัยภูมิชนิกา/ปริยานุช/จัดทำ๒๑ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๐ ง/หน้า ๑๙/๑๙ ตุลาคม ๒๕๕๙
ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณพ.ศ. ๒๕๕๘ครั้งที่ ๒[๑] เพื่ออนุวัติตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๘ ครั้งที่ ๒ เพื่อนำมาชดเชยการขาดดุลงบประมาณ ในปีงบประมาณพ.ศ. ๒๕๕๘ โดยมีเงื่อนไขและสาระสำคัญ ดังนี้๑. กระทรวงการคลังได้ดำเนินการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๘ ครั้งที่ ๒ วงเงิน ๔,๐๐๐ ล้านบาท โดยมีรายละเอียดดังนี้๑.๑ พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๖ ครั้งที่ ๒ (ILB283A) ทำให้วงเงินรวมของพันธบัตรรัฐบาลรุ่นนี้เป็น ๘๗,๖๓๐ล้านบาท๑.๒ พันธบัตรรัฐบาลนี้มีอายุคงเหลือ ๑๓.๒๗ ปีโดยจะไถ่ถอนครั้งเดียวทั้งจำนวนในวันที่ ๑๒ มีนาคม ๒๕๗๑ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดธนาคารแห่งประเทศไทยให้เลื่อนวันไถ่ถอนเป็นวันทำการถัดไป๑.๓ พันธบัตรรัฐบาลนี้มีอัตราดอกเบี้ยร้อยละ ๑.๒๕ ต่อปีและมีส่วนชดเชยเงินเฟ้อบนดอกเบี้ย และส่วนชดเชยเงินเฟ้อบนต้นเงินโดยมีวิธีการคำนวณดอกเบี้ยและส่วนชดเชย ดังนี้(๑) ดอกเบี้ยและส่วนชดเชยเงินเฟ้อบนดอกเบี้ย = ต้นเงิน x อัตราดอกเบี้ย x Index Ratio x จำนวนวันตามจริง/๓๖๕(๒) ส่วนชดเชยเงินเฟ้อบนต้นเงิน (จ่าย ณ วันครบกำหนด) = ต้นเงิน x Index Ratioหมายเหตุกระทรวงการคลังจะประกาศ Index Ratio ประมาณ ๑ เดือนก่อนวันจ่ายดอกเบี้ยแต่ละงวดหรือก่อนวันครบกำหนดไถ่ถอนการชำระดอกเบี้ยจะชำระปีละ ๒ ครั้ง ในวันที่ ๑๒ มีนาคม และ ๑๒กันยายนของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยก็ให้เลื่อนไปชำระในวันทำการถัดไป๒. วิธีการจัดจำหน่ายพันธบัตรรัฐบาลมีดังนี้๒.๑ วิธีการเสนอประมูลอัตราผลตอบแทนซึ่งผู้ที่ได้รับการจัดสรรพันธบัตรรัฐบาล ได้แก่ ธนาคารพาณิชย์๒.๒ วิธีการเสนอซื้อ ไม่มีผู้ได้รับการจัดสรรพันธบัตรรัฐบาล๓. การจำหน่ายพันธบัตรรัฐบาลตามนัยข้อ๒ ดำเนินการเมื่อวันที่ ๓ ธันวาคม ๒๕๕๗ โดยมีรายละเอียดผลการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณพ.ศ. ๒๕๕๘ ครั้งที่ ๒ ดังนี้วันที่จำหน่ายวันที่ชำระเงินวงเงินจำหน่าย(ล้านบาท)อัตราผลตอบแทนเฉลี่ย(ร้อยละต่อปี)จำนวนเงินที่ได้รับ(บาท)ส่วนเพิ่ม/ส่วนลด(บาท)ดอกเบี้ยจ่ายรับล่วงหน้า(บาท)๓ ธันวาคม ๒๕๕๗๘ ธันวาคม ๒๕๕๗๔,๐๐๐๒.๐๘๔๕๓,๗๓๔,๐๗๗,๒๓๐.๐๐-๒๗๘,๑๙๑,๗๘๗.๕๘๑๒,๒๖๙,๐๑๗.๕๘๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการจำหน่ายพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๑ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืนประกาศณ วันที่ ๑๙ ธันวาคม พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๑๕ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓ ง/หน้า ๙/๗ มกราคม ๒๕๕๘
ประกาศคณะกรรมการกํากับตลาดทุนที่ ทจ. 37/2552เรื่อง คุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 41(3) มาตรา 46 และมาตรา 49 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปข้อ ๒ ในประกาศนี้ และในแบบคําขอตามประกาศนี้(1) คําว่า "ผู้ลงทุนสถาบัน" "ผู้ลงทุนรายใหญ่" "บริษัท" "บริษัทจดทะเบียน" "บริษัทย่อย" "ผู้บริหาร" และ "ผู้มีอํานาจควบคุม" ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภท(2) "ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้(3) "การเสนอขายหุ้นกู้ในวงจํากัด" หมายความว่า การเสนอขายหุ้นกู้ที่ออกใหม่ในวงจํากัดตามที่กําหนดโดยประกาศคณะกรรมการกํากับตลาดทุนเกี่ยวกับการอนุญาตให้เสนอขายหุ้นกู้ที่ออกใหม่ประเภทต่าง ๆ แล้วแต่กรณี(4) "กองทรัสต์" หมายความว่า ทรัสต์ตามประกาศดังต่อไปนี้(ก) ทรัสต์เพื่อการลงทุนในอสังหาริมทรัพย์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์[[1]](
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 4/2559เรื่อง ข้อกําหนดเพิ่มเติมที่เกี่ยวกับการออกและเสนอขายหน่วยทรัสต์ ของทรัสต์เพื่อการลงทุนในอสังหาริมทรัพย์(ฉบับที่ 4)\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 6 วรรคหนึ่ง แห่งประกาศคณะกรรมการกํากับตลาดทุน ที่ ทจ.49/2555 เรื่อง การออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ลงวันที่ 21พฤศจิกายน พ.ศ. 2555 และข้อ 8 วรรคหนึ่ง แห่งประกาศคณะกรรมการกํากับตลาดทุนที่ ทจ. 50/2556 เรื่อง การแปลงสภาพกองทุนรวมอสังหาริมทรัพย์ให้เป็นทรัสต์เพื่อการลงทุนในอสังหาริมทรัพย์ ลงวันที่ 16 ธันวาคมพ.ศ. 2556 สํานักงานออกประกาศไว้ดังต่อไปนี้ข้อ ๑ ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 41/2556 เรื่อง ข้อกําหนดเพิ่มเติมที่เกี่ยวกับการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ลงวันที่ 16 ธันวาคม พ.ศ. 2556 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 48/2558 เรื่อง ข้อกําหนดเพิ่มเติมที่เกี่ยวกับการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ (ฉบับที่ 3) ลงวันที่ 20 กรกฎาคม พ.ศ. 2558 และให้ใช้ความต่อไปนี้แทน"ข้อ 4 ให้ผู้ที่ประสงค์จะเสนอขายหน่วยทรัสต์ที่ออกใหม่ยื่นคําขออนุญาตผ่านระบบอิเล็กทรอนิกส์ของตลาดหลักทรัพย์แห่งประเทศไทยที่จัดไว้เพื่อการดังกล่าว โดยต้องเป็นไปตามแบบดังต่อไปนี้ พร้อมทั้งเอกสารหลักฐานตามข้อ 4/1 (1) คําขออนุญาตตามแบบ 35-REIT (Conversion) ท้ายประกาศนี้ ในกรณีที่เป็นการเสนอขายหน่วยทรัสต์ที่ออกใหม่ในการแปลงกองทุนรวมอสังหาริมทรัพย์ให้เป็นกองทรัสต์ (2) คําขออนุญาตตามแบบ 35-REIT ท้ายประกาศนี้ ในกรณีที่เป็นการเสนอขายหน่วยทรัสต์ที่ออกใหม่นอกจากกรณีตาม (1)"ข้อ ๒ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 10 กุมภาพันธ์ พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์